**Departe**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Departe

...

Nu-ți plânge nimeni viața prea scurtă,

Pe care-ai sfârșit-o în flăcări trăind,

Trece-vor secoli, soarta să-nvârtă,

Timpul când iarăși luceferi se-aprind!

...

Aripa-ți întinsă umbrit-a o lume

La umbra aceasta poeme-au crescut,

La marginea mării se vede un nume,

Iar deasupra-i străluce un luceafăr tăcut!

...

Izvorul din tine început-a să sece,

Noi zadarnic dorim acel nou început,

Că tu vei rămâne nemuritorul cel rece,

Departe de lumea cu chipuri de lut!

...

Îți legene codrul grabnica moarte,

Teiul la umbra-i odihnească-te lin,

Marea deschidă-ți orizontul senin,

Străluce luceafăr în lumea-ți, departe!